मिसिंग बच्चे के केस पर बेस्ड है कहानी, दमदार रोल में दिखेंगी निम्रत कौर, गीतिका विद्या ओहल्याण
School of Lies Trailer Released - Story Based on a Missing Child Case ये सीरीज एक स्कूल जाने वाले बच्चे की कहानी है को अचानाक लापता हो जाता है। मेकर्स का दावा है कि ये सीरीज सच्ची घटनाओं पर आधारित है।
अपकमिंग वेब सीरीज स्कूल ऑफ लाइज का ट्रेलर रिलीज हो गया है। ये सीरीज एक स्कूल जाने वाले बच्चे की कहानी है को अचानक लापता हो जाता है। मेकर्स का दावा है कि ये सीरीज सच्ची घटनाओं पर आधारित है।
सीरीज 2 जून को हॉटस्टार पर आएगी। इस सीरीज में निम्रत कौर, आमिर बशीर, गीतिका विद्या ओहल्याण, सोनाली कुलकर्णी और जितेंद्र जोशी भी नजर आएंगे।
गुमशुदा बच्चे की कहानी पर बेस्ड है सीरीज 
‘शक्ति सालगांवकर नाम का एक स्टूडेंट लगातार एब्सेंट है और अपनी क्लासेस अटेंड नहीं कर रहा है। किसी को नहीं पता की वो कहां है’- ट्रेलर की शुरुआत इस लाइन से होती है। इसके बाद शक्ति को ढूंढने की कवायद शुरू होती है।
लेकिन, ये केस तब और भी उलझ जाता है जब शक्ति के साथ पढ़ने वाले बच्चों से लेकर उसके सीनियर्स, स्कूल का स्टाफ और यहां तक की उसके गार्जियन भी एक के बाद एक झूठ बोलते हैं। सीरीज के ट्रेलर से हीये साफ है कि ये सीरीज निराश नहीं करेगी
निम्रत शक्ति सालगांवकर केस में बच्चों से पूछताछ करती हैं और कोशिश करती हैं कि कोई लीड उनके हाथ लग जाए। वहीं, गीतिका विद्या ओहल्याण ने गुमशुदा बच्चे की मां का रोल किया है।
अविनाश अरुण हैं सीरीज के डायरेक्टर 
स्कूल ऑफ लाइज की कहानी एक्ट्रेस और राइटर ईशानी बनर्जी और डायरेक्टर-सिनेमैटोग्राफर अविनाश अरुण धावरे ने मिलकर लिखी है। अविनाश अरुण सीरीज के डायरेक्टर भी हैं। अविनाश ने मीडिया से बात करते हुए कहा कि ये सीरीज एक ऐसे बच्चे की कहानी है जो अकेलेपन और अलगाव से जूझ रहा है और उसे दबाया जा रहा है।
बच्चों के मन को समझना जरूरी है : डायरेक्टर 
अविनाश ने कहा- बोर्डिंग स्कूल में पढ़ने वाले हर बच्चे को कभी-न-कभी ऐसे दौर का सामना करना पड़ता है। लेकिन, आज के जमाने में बच्चे काफी सेंसिटिव हैं और उनके पास पहले से कहीं ज्यादा आजादी भी है।
इस सीरीज के जरिए मेरी कोशिश यही है कि हम इस बदलती हुई दुनिया में हम खुले मन से अपने बच्चों को स्वीकारें और उन्हें समझने की कोशिश करें।